Himalaja apuso

La Himalaja apuso aŭ Himalaja apodo (Apus leuconyx), kaj ankaŭ Apuso de Blyth), estas mezgranda birdo, laŭ aspekto simila al hirundo aŭ murhirundo. Ĝi estas, tamen, tute nerilata al tiuj paseroformaj specioj, ĉar la apusoj estas en la ordo Apodoformaj. La simileco inter tiuj grupoj estas konsekvenco de konverĝa evoluo respegulante similajn vivmanierojn. Apusoj havas tre mallongajn krurojn, kiujn ili uzas nur por alkroĉiĝi al vertikalaj surfacoj. Ili neniam sidiĝas libervole sur la tero, kaj pasigas la plejparton de sia vivo en la aero, manĝante insektojn, kiujn ili kaptas per siaj bekoj. Ili eĉ trinkas, pariĝas kaj eĉ dormas dumfluge.

 Taksonomio 
La alternativa ordinara nomo rememoras pri Edward Blyth (1810–1873), angla zoologo kaj zorganto de la Muzeo de la Azia Societo de Bengalo. La genronomo devenas el la greka απους, apous, signife "sen piedoj".

Studo de 2011 kondukis multajn taksonomiistojn apartigi tiun ĉi specion el la komplekso forkovosta apuso.

 Aspekto 
La apuso de Blyth estas simila laŭ grandeco al la ordinara apuso, kaj ili estas nigraj krom blanka pugo. Ili distingiĝas de parte leŭcisma apuso per la pli profunda vostoforko, pli longaj flugiloj, pli granda kapo kaj pli granda blanka gorĝomakulo.

 Distribuado kaj habitato 
La apusoj de Blyth reproduktiĝas de la ekstera Himalajo tra la montetoj de Asamo. Ĉi tiu specio estas migranta, kaj travintras en Barato kaj Srilanko.

 Kutimaro kaj ekologio 
La apusoj de Blyth havas tre mallongajn krurojn, kiujn ili uzas nur por alkroĉiĝi al vertikalaj surfacoj. Ili neniam sidiĝas libervole sur la tero. La apusoj de Blyth pasigas la plejparton de siaj vivoj en la aero, vivante de la insektoj, kiujn ili kaptas per siaj bekoj.

Ĉi tiuj birdoj konstruas siajn nestojn sur klifoj, demetante 2–3 ovojn. Apuso revenas al la sama loko jaron post jaro, kaj rekonstruas sian neston kiam necese.

 Referencoj 

 Swifts de Chantler kaj Driessens, 




Eksteraj ligiloj

Kategorio:Apusedoj
Kategorio:Birdoj de Azio
Kategorio:Birdoj de Barato